En parkeret bil i Uggerhalne fik en hård medfart, da en bilist bragede ind i den i byen Uggerhalne nordøst for Aalborg. Det var den parkerede bils mandlige ejer, der også bor ved ulykkesstedet, der anmeldte skaden til politiet kort efter klokken 09 tirsdag. Ifølge Nordjyllands Beredskab tog den kvindelige fører af bilen ingen skade. Den ene bil holdt dog oven på et kloakdæksel, hvor olie og kølervæske løb ned. Derfor måtte beredskabet i gang med at afdække kloakken for at begrænse yderligere væsker i at komme på afveje og forurene kloakken. Det fortæller beredskabsmester Rene Jensen fra Nordjyllands Beredskab.

Referat:
En kvindelig bilist kørte tirsdag formiddag ind i en parkeret bil. Beredskabet måtte rykke ud, for bilen lækkede både kølervæske og olie ned i en kloak.